
PATVIRTINTA
Šakių rajono savivaldybės administracijos
direktoriaus 2026 m. rugsėjo 21 d.
įsakymu Nr. AG-136

NEKILNOJAMOJO TURTO PARDAVIMO VIEŠAME AUKCIONE SĄLYGOS

	Nekilnojamasis turtas ir jam priskirtas žemės sklypas: 
97/100 dalys Socialinių paslaugų centro (unikalus Nr. 8491-5000-6017, bendras plotas 692,69 kv. m), Katilinė (unikalus Nr. 8491-5000-6040, bendras plotas 61,49 kv. m), Tvora (unikalus Nr. 4400-2524-4586, ilgis 201,40 m), Kiemo aikštelė (unikalus Nr. 4400-2524-4602, plotas 474,00 kv. m); dalis (0,2786 ha iš bendro 0,2872 ha ploto) valstybinės žemės sklypo (kadastro Nr. 8474/0002:118, unikalus Nr. 8474-0002-0118), adresu: Šakių r. sav., Plokščių sen., Plokščių k., Dvaro g. 6.


	Pradinė bendra nekilnojamojo turto ir jam priskirto žemės sklypo pardavimo kaina
	Iš jos: pradinė nekilnojamojo turto pardavimo kaina
	Iš jos: žemės sklypo pradinė pardavimo kaina
	Kainos didinimo intervalas
	Aukciono dalyvio registravimo mokesčio dydis
	Aukciono dalyvio garantinio įnašo 
dydis

	172000,00 Eur
	170400,00 Eur
	1600,00 Eur
	1700,00 Eur
	54,00 Eur
	17200,00 Eur

	
Žemės sklypas parduodamas/išnuomojamas: parduodamas. Aukciono laimėtojas dėl aukcione įsigyto valstybinės žemės sklypo sutarties sudarymo ir pasirašymo turi kreiptis į Nacionalinę žemės tarnybą prie Aplinkos ministerijos teisės aktų nustatyta tvarka.

Žemės sklypo naudojimo paskirtis/ būdas: kita/ visuomeninės paskirties teritorijos. 

Kelio servitutas: Teisė važiuoti transporto priemonėmis (tarnaujantis). Leisti praėjimą ir pravažiavimą bendro naudojimo sklype.

Teritorijos, kuriose taikomos specialiosios žemės naudojimo sąlygos, neįregistruotos Nekilnojamojo turto registre:
1. Vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis).
2. Elektros tinklų apsaugos zonos (III skyrius, ketvirtasis skirsnis).
3. Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis).

Duomenys apie įregistruotas teritorijas, kuriose taikomos specialiosios žemės naudojimo sąlygos:
1. Elektroninių ryšių tinklų elektroninių ryšių infrastruktūros apsaugos zonos (III skyrius, vienuoliktasis skirsnis). Žemės sklypo plotas, patenkantis į teritoriją – 21 kv. m.
2. Elektros tinklų apsaugos zonos (III skyrius, ketvirtasis skirsnis). Žemės sklypo plotas, patenkantis į teritoriją – 1 kv. m.
3. Gamtiniai ir kompleksiniai draustiniai (V skyrius, aštuntasis skirsnis). Žemės sklypo plotas, patenkantis į teritoriją – 2978 kv. m.
4. Valstybiniai parkai (V skyrius, dvidešimt trečiasis skirsnis). Žemės sklypo plotas, patenkantis į teritoriją – 2978 kv. m.
5. Kraštovaizdžio draustiniai (V skyrius, dvidešimt antrasis skirsnis). Žemės sklypo plotas, patenkantis į teritoriją – 2978 kv. m.


	
Kitos aukciono sąlygos: 
1. Parduodami nekilnojamojo turto objektai patenka į Panemunių regioninio parko (ID0230100000129) Nemuno kraštovaizdžio draustinį (ID 0700000000002). Nekilnojamojo turto objektų teritorijoje, vadovaujantis Panemunių regioninio parko tvarkymo planu, patvirtintu Aplinkos ministro 2010 m. birželio 14 d. įsakymu Nr. D1-499, nustatyta kraštovaizdžio tvarkymo zona – „Sugriežtinto vizualinio reguliavimo (apsauginių teritorijų miestai, miesteliai, kaimai ar jų dalys (GAi)“. Teritorijoje taikomi kraštovaizdžio ir vizualinės aplinkos apsaugos reikalavimai. Esamų statinių naudojimas, remontas ir rekonstravimas galimi teisės aktų nustatyta tvarka. Naujos statybos ir teritorijos plėtros sprendiniai turi atitikti Panemunių regioninio parko planavimo schemos, Saugomų teritorijų tipinio apsaugos reglamento 27.2 papunkčio ir Panemunių regioninio parko nuostatas, užtikrinant vietovės kraštovaizdžio ir tradicinio užstatymo pobūdžio išsaugojimą.

2. Parduodamos 97/100 dalys Socialinių paslaugų centro (unikalus Nr. 8491-5000-6017), Katilinė (unikalus Nr. 8491-5000-6040) ir dalis (0,2786 ha iš bendro 0,2872 ha ploto) valstybinės žemės sklypo (unikalus Nr. 8474-0002-0118) yra perduoti panaudos pagrindais laikinai neatlygintinai valdyti ir naudotis. Panaudos sutartys galioja iki 2031-08-18, bet ne ilgiau kaip iki panaudos gavėjo statuso pasikeitimo (socialinės įmonės statuso praradimo) ar iki pastato (patalpų) privatizavimo.

3. Nekilnojamasis turtas parduodamas esamos fizinės ir funkcinės būklės bei pagal esamus nekilnojamojo turto kadastro duomenis. Šakių rajono savivaldybė neįsipareigoja nustatyti aktualios nekilnojamojo turto kadastro duomenų būklės. Šakių rajono savivaldybė neįsipareigoja iškraustyti patalpose esančių daiktų.

Bendrosios aukciono sąlygos: aukciono dalyvio registravimo mokestis ir garantinis įnašas turi būti sumokėti iki dokumentų pateikimo registruoti. Atsiskaitomoji sąskaita aukciono dalyvio garantiniam įnašui ir registravimo mokesčiui sumokėti bei atsiskaityti už nekilnojamąjį turtą: LT454010042100040163 Luminor Bank AS, gavėjas – Šakių rajono savivaldybės administracija, įm. k. 188772814.

Dėl turto apžiūros kreiptis į Plokščių seniūnijos seniūną Daną Bendoraitį, tel. +370 345 42828, mob. tel. +370 686 79106. Objektų apžiūros organizuojamos iki registracijos į aukcioną pradžios, iš anksto individualiai suderinus laiką. 

Aukciono dalyvių registravimo pradžia/ pabaiga (data ir laikas): 2026-11-16, 0.00 val./ 2026-11-18, 23.59 val.

Aukciono pradžia/ pabaiga (data ir laikas): 2026-11-23, 9.00 val./ 2026-11-24, 13.59 val.

Aukcionas vykdomas informacinių technologijų priemonėmis interneto svetainėje https://www.eaukcionai.lt/evs/. 

Atsiskaitymo už aukcione įgytą nekilnojamąjį turtą ir žemės sklypą terminai ir tvarka: Nekilnojamojo turto pirkimo–pardavimo sutartis ir valstybinės žemės sklypo pirkimo–pardavimo sutartis su aukciono laimėtoju turi būti sudaryta ne vėliau kaip per 60 dienų nuo pardavimo aukcione dienos. Visa nekilnojamojo turto ir žemės sklypo kaina turi būti sumokėta ne vėliau kaip per 10 kalendorinių dienų po nekilnojamojo turto ir žemės sklypo pirkimo–pardavimo sutarčių pasirašymo dienos. 
Žemės sklypo pirkimo–pardavimo sutartį su aukciono laimėtoju sudaro Nacionalinė žemės tarnyba prie Aplinkos ministerijos. Atsiskaitomoji sąskaita žemės sklypo kainai sumokėti: LT324040063610003461 „Žemė po valstybės ir savivaldybių pastatais“, gavėjas – Nacionalinė žemės tarnyba prie Aplinkos ministerijos, įm. k. 188704927.
Nekilnojamojo turto ir žemės sklypo pirkimo–pardavimo sutarčių sudarymo išlaidas, įskaitant atlyginimą notarui, apmoka aukciono laimėtojas.

Informaciją apie parduodamą turtą, registravimą į aukcioną ir sutarčių projektus teikia Biudžeto, turto ir strateginio planavimo skyriaus vyriausioji specialistė Irmunda Čepulionienė, tel. +370 345 66109, el. p. irmunda.cepulioniene@sakiai.lt.




